Najnovšia verzia používateľského rozhrania, ktorú používajú zariadenia od Xiaomi, MIUI 6, je tu s nami už približne rok. Čínsky gigant sa teda usilovne pripravuje na predstavenie jej pokračovania.
Na možné predstavenie nabáda samotný výrobca, ktorý na sociálnych sieťach uverejnil obrázok, na ktorom je farebná sedmička. Nová verzia bude predstavená už 13. augusta v Pekingu a to je momentálne všetko, čo o tejto verzii vieme.
Aktuálna verzia, MIUI 6, je založená na Android 5.0, čo znamená, že MIUI 7 by mohol využívať Android 5.1.1 Lollipop. Predpokladá sa, že prvým zariadením, ktoré pobeží na najnovšej verzii MIUI bude nová vlajková loď spoločnosti, Xiaomi Mi 5. Novinka od Xiaomi má ponúknuť jeden z najvýkonnejších mobilných čipov vôbec, nový a nekompromisný Snapdragon 820.